Komission asetus (ETY) N:o 3458/92, annettu 30 päivänä marraskuuta 1992, tislattujen alkoholijuomien määritelmää, kuvausta ja esittelyä koskevista yksityiskohtaisista täytäntöönpanosäännöistä annetun asetuksen (ETY) N:o 1014/90 muuttamisesta



Virallinen lehti nro L 350 , 01/12/1992 s. 0059 - 0059

Suomenk. erityispainos Alue 3 Nide 46 s. 0047

Ruotsink. erityispainos Alue 3 Nide 46 s. 0047



KOMISSION ASETUS (ETY) N:o 3458/92, annettu 30 päivänä marraskuuta 1992, tislattujen alkoholijuomien määritelmää, kuvausta ja esittelyä koskevista yksityiskohtaisista täytäntöönpanosäännöistä annetun asetuksen (ETY) N:o 1014/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89(), sellaisena kuin se on muutettuna asetuksella (ETY) N:o 3280/92(), ja erityisesti sen 1 artiklan 4 kohdan i alakohdan b alakohdan, sekä katsoo, että asetuksen (ETY) N:o 1576/89 1 artiklan 4 kohdan i alakohdan 1 a alakohdassa määritetään tiettyjen ainesosien pitoisuudet, joita on noudatettava, jotta voidaan käyttää tiettyjä hedelmäviinojen nimityksiä; vahvistetuista pitoisuuksista voidaan poiketa tietyin edellytyksin 1 b alakohdan mukaisesti, komission asetuksen (ETY) N:o 1014/90(), sellaisena kuin se on viimeksi muutettuna asetuksella (ETY) N:o 1781/91(), 6 artiklassa vahvistetaan pienissä tislaamoissa valmistettujen tiettyjen hedelmäviinojen metyylialkoholin enimmäispitoisuus 1 500 grammaksi hehtolitrassa; samaa pitoisuutta sovelletaan minkä tahansa tislaamon päärynäviinoihin 31 päivään joulukuuta 1992 saakka, kokemuksen perusteella näyttää tarpeelliselta pitää tämä poikkeus voimassa kaikkien tislaamojen osalta; kyseisten viinojen valmistustekniikan nykyisessä vaiheessa tällä toimenpiteellä voidaan säilyttää tuotteen lopullinen laatu ja sen perinteiset ominaisuudet; kokeilujakson lopussa olisi kuitenkin arvioitava yksityiskohtaisesti tämän toimenpiteen eri vaikutukset ottaen mahdollisuuksien mukaan huomioon erityisesti tekniikkojen kehitys, jotta voitaisiin alentaa metyylialkoholin enimmäispitoisuutta, sen sijaan näyttää mahdolliselta poistaa lännen mansikkapuun hedelmästä valmistettua viinaa koskeva metyylialkoholin enimmäispitoisuuspoikkeus ottaen huomioon tämän tislatun alkoholijuoman valmistusta koskevat alueelliset käytännöt, ja tässä asetuksessa säädetyt toimenpiteet ovat tislattuja alkoholijuomia käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1014/90 6 artikla seuraavasti: "6 artikla 1. Asetuksen (ETY) N:o 1576/89 1 artiklan 4 kohdan i alakohdan 1 b alakohdan mukaisesti hedelmäviinojen metyylialkoholin enimmäispitoisuus nostetaan 1 500 grammaksi hehtolitrassa 100-tilavuusprosenttista alkoholia seuraavista hedelmistä peräisin olevien viinojen osalta: P luumu (Prunus domestica L.), P mirabelle-luumu (Prunus domestica L. var syriaca), P väskynä (Prunus domestica L.), P omena (Malus domestica Borkh.), P päärynä (Pyrus communis L.). 2. Komissio arvioi 1 kohdan soveltamista ennen 31 päivää joulukuuta 1994. Se harkitsee yksityiskohtaisen tutkimuksen perusteella, voidaanko etyylialkoholin enimmäispitoisuutta alentaa." 2 artikla Tämä asetus tulee voimaan 1 päivänä tammikuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä marraskuuta 1992. Komission puolesta Ray MAC SHARRY Komission jäsen ()()()() () EYVL N:o L 160, 12.6.1989, s. 1 () EYVL N:o L 327, 13.11.1992, s. 3 () EYVL N:o L 105, 25.4.1990, s. 9 () EYVL N:o L 160, 25.6.1991, s. 5